arnastofnun/IGC-2024 huggingface dataset:
Samvinna vestnorrænna landa í baráttunni gegn reykingum Breytingartillaga - þingskjal nr. 1139

133. löggjafarþing 2006–2007.

Þskj. 1139 - 77. mál.

Breytingartillaga við till. til þál. um samvinnu vestnorrænna landa og upplýsingamiðlun í baráttunni gegn reykingum.

Frá Jóni Kristjánssyni.

Tillögugreinin orðist svo:

Alþingi skorar á ríkisstjórnina, með hliðsjón af ályktun Vestnorræna ráðsins á ársfundi 2006, að auka samvinnu við landsstjórnir Færeyja og Grænlands í baráttunni gegn reykingum. Upplýsingamiðlun milli landanna verði efld og haldin námsstefna fyrir vestnorrænar heilbrigðisstéttir um málið.
Kennsla vestnorrænnar menningar í grunnskólum Breytingartillaga - þingskjal nr. 1140

133. löggjafarþing 2006–2007.

Þskj. 1140 - 78. mál.

Breytingartillaga við till. til þál. um kennslu vestnorrænnar menningar í grunnskólum.

Frá Jóni Kristjánssyni.

Tillögugreinin orðist svo:

Alþingi ályktar, með hliðsjón af ályktun Vestnorræna ráðsins á ársfundi 2006, að skora á ríkisstjórn Íslands og landsstjórnir Færeyja og Grænlands að tekin verði upp kennsla í grunnskólum landanna um sögu, þjóðfélagsgerð, menningu og tungumál vestnorrænna nágrannaþjóða.
Útvíkkun fríverslunarsamnings Færeyja og Íslands Breytingartillaga - þingskjal nr. 1141

133. löggjafarþing 2006–2007.

Þskj. 1141 - 83. mál.

Breytingartillaga við till. til þál. um útvíkkun fríverslunarsamnings Færeyja og Íslands (Hoyvíkur-samningsins).

Frá Jóni Kristjánssyni.

Tillögugreinin orðist svo:

Alþingi skorar á ríkisstjórnina, með hliðsjón af ályktun Vestnorræna ráðsins á ársfundi 2006, að ræða við landsstjórnir Færeyja og Grænlands um möguleikann á því að útvíkka fríverslunarsamninginn sem Færeyjar og Ísland hafa gert (Hoyvíkur-samninginn).
Sameiginleg stefna í ferðamálum fyrir Vestur-Norðurlönd Breytingartillaga - þingskjal nr. 1142

133. löggjafarþing 2006–2007.

Þskj. 1142 - 84. mál.

Breytingartillaga við till. til þál. um sameiginlega stefnu í ferðamálum fyrir Vestur-Norðurlönd.

Frá Jóni Kristjánssyni.

Tillögugreinin orðist svo:

Alþingi beinir þeim tilmælum til ríkisstjórnarinnar, með hliðsjón af ályktun Vestnorræna ráðsins á ársfundi 2006, að hún móti í samvinnu við landsstjórnir Færeyja og Grænlands sameiginlega stefnu í ferðamálum fyrir Vestur-Norðurlönd.
Samgönguáætlun fyrir árin 2007–2010 Breytingartillaga - þingskjal nr. 1164

133. löggjafarþing 2006–2007.

Þskj. 1164 - 574. mál.

Breytingartillögur við till. til þál. um fjögurra ára samgönguáætlun fyrir árin 2007–2010.

Frá samgöngunefnd.

1. Við 3. kafla, SIGLINGAMÁLAÁÆTLUN.

a. Kaflar 3.1–3.2.1.1 orðist svo:

3.1 Fjármál.

3.2 Sundurliðun einstakra gjaldaliða.

3.2.1 Stofnkostnaður.

Tafla 3-1. Hafnarmannvirki, heildarfjárveitingar.

3.2.1.1 Hafnir í grunnneti, ríkisstyrktar.

Tafla 3-2. Fjárveitingar til hafna í grunnneti, nýframkvæmdir.

Tafla 3-3. Sundurliðun framkvæmda í einstökum höfnum í grunnneti.

Skýringar við töflu: Frumáætlun Siglingastofnunar um heildarkostnað við framkvæmdir, virðisaukaskattur meðtalinn. Verðlag er áætlað meðalverðlag ársins 2007.

b. Við töflu 3-7 í kafla 3.2.1.3 Sjóvarnargarðar. Liðurinn Hafnarfjörður í liðnum SUÐVESTURKJÖRDÆMI orðist svo:

2. Við 4. kafla, VEGÁÆTLUN.

a. Kaflar 4.1–4.2 orðist svo:

4.1 Fjármál.

Áætlun um fjáröflun.

Skipting útgjalda.

4.2 Sundurliðun einstakra gjaldaliða.

4.2.1 Grunnnet.

4.2.1.1 Almenn verkefni.

4.2.1.2 Verkefni á höfuðborgarsvæði.

4.2.1.3 Verkefni á landsbyggð.

4.2.1.4 Söluandvirði Símans.

4.2.1.5 Jarðgöng.

4.2.2 Utan grunnnets.

4.2.2.1 Tengivegir.

4.2.2.2 Til brúagerðar.

Brýr, 10 m og lengri.

4.2.2.3 Ferðamannaleiðir.

4.2.2.4 Þjóðgarðavegir.

4.2.3 Sérstök fjáröflun.

b. Við upptalningu á vegum í Suðurkjördæmi í kafla 4.3.1 Stofn- og tengivegir eftir kjördæmum. Lýsingin á vegi 214, Kerlingardalsvegi, orðist svo: Af Hringvegi að Kerlingardal.

c. Við upptalningu á tengivegum í grunnneti í kafla 4.3.3 Grunnnet. Við bætist tveir nýir vegir:

355 Reykjavegur

830 Svalbarðseyrarvegur
Samgönguáætlun fyrir árin 2007–2018 Breytingartillaga - þingskjal nr. 1166

133. löggjafarþing 2006–2007.

Þskj. 1166 - 575. mál.

Breytingartillögur við till. til þál. um samgönguáætlun fyrir árin 2007–2018.

Frá meiri hluta samgöngunefndar (GHall, HjÁ, GHj, SÞorg, JónK, GAK).

1. Kafli 3.2 Siglingamál orðist svo:

Hafnir:

2. Kafli 3.3 Vegamál orðist svo:

Verkefni á höfuðborgarsvæði.

Verkefni á landsbyggð.

Söluandvirði Símans.

Jarðgangaáætlun.

Sérstök fjáröflun.
Breyting á IV. viðauka við EES-samninginn Nefndarálit - þingskjal nr. 1177

133. löggjafarþing 2006–2007.

Þskj. 1177 - 648. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 146/2005, um breytingu á IV. viðauka (Orka) við EES-samninginn.

Frá meiri hluta utanríkismálanefndar.

Nefndin hefur fjallað um málið og fengið á sinn fund Martin Eyjólfsson og Nínu Björk Jónsdóttur frá utanríkisráðuneyti og Guðjón Axel Guðjónsson og Lárus Ólafsson frá iðnaðar- og viðskiptaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 146/2005 frá 2. desember 2005, um breytingu á IV. viðauka (Orka) við EES- samninginn frá 2. maí 1992, og til að fella inn í samninginn reglugerð Evrópuþingsins og ráðsins (EB) nr. 1228/2003 frá 26. júní 2003 um skilyrði fyrir aðgangi að neti fyrir raforkuviðskipti yfir landamæri, tilskipanir Evrópuþingsins og ráðsins 2003/54/EB frá 26. júní 2003 um sameiginlegar reglur um innri markaðinn fyrir raforku og um niðurfellingu á tilskipun 96/92/EB, og 2003/55/EB frá 26. júní 2003 um sameiginlegar reglur um innri markaðinn fyrir jarðgas og um niðurfellingu á tilskipun 98/30/EB, ásamt ákvörðun framkvæmdastjórnarinnar 2003/796/EB frá 11. nóvember 2003 um að koma á fót evrópskum hópi eftirlitsaðila með rafmagni og gasi.

Í svokölluðum orkupakka sem samþykktur var í júní 2003 eru fjórar gerðir: reglugerð Evrópuþingsins og ráðsins (EB) nr. 1228/2003, tilskipanir Evrópuþingsins og ráðsins 2003/ 54/EB og 2003/55/EB ásamt ákvörðun framkvæmdastjórnarinnar 2003/796/EB um að koma á fót evrópskum hópi eftirlitsaðila með rafmagni og gasi.

Í nefndinni var sérstaklega rætt um möguleika Íslands til að fá undanþágur frá tilteknum reglum framangreindra gerða vegna smæðar markaðarins og einangrunar. Iðnaðarráðuneytið skilaði nefndinni greinargerð um innleiðingu raforkutilskipana í íslenskan rétt þar sem nánar er gerð grein fyrir aðdraganda að upptöku gerðanna í EES-samninginn, innleiðingu þeirra í íslenskan rétt og möguleikum Íslands á undanþágum frá einstökum ákvæðum gerðanna. Meiri hlutinn leggur áherslu á að undanþáguheimildir gerðanna verði nýttar eins og kostur er fyrir íslenska raforkumarkaðinn.

Innleiðing gerðanna kallar á lagabreytingar hér á landi.

Össur Skarphéðinsson, Þórunn Sveinbjarnardóttir og Jón Gunnarsson rita undir álitið með fyrirvara.

Meiri hlutinn leggur til að tillagan verði samþykkt.

Alþingi, 13. mars 2007.

Halldór Blöndal,

form., frsm.

Össur Skarphéðinsson,

með fyrirvara.

Jón Kristjánsson.

Drífa Hjartardóttir.

Jón Gunnarsson,

með fyrirvara.

Sæunn Stefánsdóttir.

Þórunn Sveinbjarnardóttir,

með fyrirvara.

Sigurrós Þorgrímsdóttir.
Uppbygging ferðaþjónustu á Melrakkasléttu Nefndarálit - þingskjal nr. 1178

133. löggjafarþing 2006–2007.

Þskj. 1178 - 36. mál.

Nefndarálit um till. til þál. um úttekt á stöðu og möguleikum á uppbyggingu ferðaþjónustu á Melrakkasléttu.

Frá samgöngunefnd.

Nefndin hefur fjallað um málið. Umsagnir bárust frá Vegagerðinni, samgönguráðuneytinu, Byggðastofnun, Eyþingi, Landvernd og Norðurþingi.

Með tillögu þessari er lagt til að samgönguráðherra í samvinnu við landbúnaðarráðherra og ráðherra byggðamála skipi nefnd sérfróðra manna og heimamanna til að gera úttekt á því hvernig unnt sé að byggja upp ferðaþjónustu á Melrakkasléttu. Í því sambandi er lagt til að horft verði til náttúru svæðisins, sögustaða og hlunninda og hvernig vekja megi athygli á Melrakkasléttu sem vænlegum kosti fyrir ferðamenn.

Nefndin leggur til að tillögunni verði vísað til ríkisstjórnarinnar.

Hjálmar Árnason, Þórunn Sveinbjarnardóttir og Guðjón A. Kristjánsson voru fjarverandi við afgreiðslu málsins.

Alþingi, 14. mars 2007.

Guðmundur Hallvarðsson,

form., frsm.

Anna Kristín Gunnarsdóttir.

Kristján L. Möller.

Kjartan Ólafsson.

Sigurrós Þorgrímsdóttir.

Jón Kristjánsson.
Breyting á IX. viðauka við EES-samninginn Þingsályktun - þingskjal nr. 1211

133. löggjafarþing 2006–2007.

Nr. 8/133.

Þskj. 1211 - 449. mál.

Þingsályktun um staðfestingu ákvörðunar sameiginlegu EES-nefndarinnar nr. 88/2006, um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 88/2006 frá 7. júlí 2006, um breytingu á IX. viðauka (Fjármálaþjónusta) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2003/41/EB frá 3. júní 2003 um starfsemi og eftirlit með stofnunum sem sjá um starfstengdan lífeyri.

Samþykkt á Alþingi 15. mars 2007.
Breyting á XXII. viðauka við EES-samninginn Þingsályktun - þingskjal nr. 1212

133. löggjafarþing 2006–2007.

Nr. 9/133.

Þskj. 1212 - 571. mál.

Þingsályktun um staðfestingu ákvörðunar sameiginlegu EES-nefndarinnar nr. 127/2006, um breytingu á XXII. viðauka (Félagaréttur) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 127/2006 frá 22. september 2006, um breytingu á XXII. viðauka (Félagaréttur) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2005/56/EB frá 26. október 2005 um samruna hlutafélaga yfir landamæri.

Samþykkt á Alþingi 15. mars 2007.
Breyting á XIX. viðauka við EES-samninginn Þingsályktun - þingskjal nr. 1213

133. löggjafarþing 2006–2007.

Nr. 10/133.

Þskj. 1213 - 572. mál.

Þingsályktun um staðfestingu ákvörðunar sameiginlegu EES-nefndarinnar nr. 92/2006, um breytingu á XIX. viðauka (Neytendavernd) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 92/2006 frá 7. júlí 2006, um breytingu á XIX. viðauka (Neytendavernd) við EES-samninginn frá 2. maí 1992, og fella inn í samninginn reglugerð Evrópuþingsins og ráðsins (EB) nr. 2006/2004 frá 27. október 2004 um samvinnu milli innlendra yfirvalda sem bera ábyrgð á framkvæmd laga um neytendavernd (reglugerð um samvinnu um neytendavernd).

Samþykkt á Alþingi 15. mars 2007.
Trjáræktarsetur sjávarbyggða Þingsályktun - þingskjal nr. 1214

133. löggjafarþing 2006–2007.

Nr. 11/133.

Þskj. 1214 - 51. mál.

Þingsályktun um trjáræktarsetur sjávarbyggða.

Alþingi ályktar að fela landbúnaðarráðherra að hefja undirbúning að stofnun trjáræktarseturs sjávarbyggða í Vestmannaeyjum sem hafi það markmið að rannsaka særoks- og loftslagsbreytingar á trjágróðri og trjárækt á eyjum í Norður-Atlantshafi, einkum Íslandi, Færeyjum, Hjaltlandi, Orkneyjum, Suðureyjum og Grænlandi.

Samþykkt á Alþingi 15. mars 2007.
Samningur um afmörkun hafsvæðisins milli Íslands og Færeyja Nefndarálit - þingskjal nr. 1223

133. löggjafarþing 2006–2007.

Þskj. 1223 - 640. mál.

Nefndarálit um till. til þál. um staðfestingu samnings milli Íslands annars vegar og Danmerkur og Færeyja hins vegar um afmörkun hafsvæðisins milli Íslands og Færeyja.

Frá utanríkismálanefnd.

Nefndin hefur fjallað um málið og fengið á sinn fundi Ingiríði Lúðvíksdóttur frá utanríkisráðuneyti. Nefndin hafði farið ítarlega yfir stöðu málsins á fundi 31. janúar áður en skrifað var undir samninginn og fengið þá til sín á fund Tómas H. Heiðar og Grétar Má Sigurðsson frá utanríkisráðuneyti.

Með tillögunni er leitað heimildar Alþingis til að staðfesta samning milli ríkisstjórnar Íslands annars vegar og ríkisstjórnar konungsríkisins Danmerkur og landstjórnar Færeyja hins vegar um afmörkun hafsvæðisins milli Íslands og Færeyja sem gerður var í Kaupmannahöfn og Reykjavík 1. og 2. febrúar 2007.

Allt frá útfærslu efnahagslögsögunnar í 200 sjómílur árið 1975 hefur verið ágreiningur um hvar draga ætti miðlínu milli Íslands og Færeyja. Með samningi þessum er lokið með formlegum hætti afmörkun efnahagslögsögu Íslands gagnvart lögsögu nágrannalandanna en áður hafði verið gengið frá afmörkun efnahagslögsögunnar gagnvart lögsögu Jan Mayen, Grænlands og Bretlands.

Nefndin leggur til að tillagan verði samþykkt.

Alþingi, 6. mars 2007.

Halldór Blöndal,

form., frsm.

Jón Kristjánsson.

Jón Gunnarsson.

Drífa Hjartardóttir.

Bjarni Benediktsson.

Þórunn Sveinbjarnardóttir.

Sæunn Stefánsdóttir.

Steingrímur J. Sigfússon.
Breyting á IX. viðauka við EES-samninginn Nefndarálit - þingskjal nr. 1224

133. löggjafarþing 2006–2007.

Þskj. 1224 - 649. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 93/2006, um breytingu á IX. viðauka (Fjármálaþjónusta) og XIX. viðauka (Neytendavernd) við EES- samninginn.

Frá utanríkismálanefnd.

Nefndin hefur fjallað um málið og fengið á sinn fund Martin Eyjólfsson og Nínu Björk Jónsdóttur frá utanríkisráðuneyti og Áslaugu Árnadóttur og Ólöfu Emblu Einarsdóttur frá iðnaðar- og viðskiptaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 93/2006 frá 7. júlí 2006, um breytingu á IX. viðauka (Fjármálaþjónusta) og XIX. viðauka (Neytendavernd) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2005/29/EB frá 11. maí 2005 um óréttmæta viðskiptahætti gagnvart neytendum á innri markaðnum og um breytingu á tilskipun ráðsins 84/450/EBE, tilskipunum Evrópuþingsins og ráðsins 97/7/EB, 98/27/EB og 2002/65/EB og reglugerð Evrópuþingsins og ráðsins (EB) nr. 2006/2004.

Tilgangur tilskipunarinnar er að auka virkni innri markaðarins og stuðla að háu stigi neytendaverndar með því að samræma lög, reglur og stjórnvaldsfyrirmæli um óréttmæta viðskiptahætti sem skaða hagsmuni neytenda og að mæla fyrir um fulla samræmingu á þeim sviðum sem tilskipunin tekur til. Innleiðing hennar mun m.a. fela í sér að útlista þarf nákvæmlega hvers konar viðskiptahættir teljist óréttmætir, villandi eða uppáþrengjandi. Innleiðing tilskipunarinnar kallar á lagabreytingar hér á landi og þarf að innleiða efni hennar fyrir 12. júní 2007. Samkvæmt upplýsingum sem nefndin hefur aflað verður lagafrumvarp hins vegar ekki lagt fram fyrr en á haustþingi.

Nefndin leggur til að tillagan verði samþykkt.

Alþingi, 6. mars 2007.

Halldór Blöndal,

form., frsm.

Jón Kristjánsson.

Jón Gunnarsson.

Drífa Hjartardóttir.

Bjarni Benediktsson.

Þórunn Sveinbjarnardóttir.

Sæunn Stefánsdóttir.

Steingrímur J. Sigfússon.
Breyting á XVIII. viðauka við EES-samninginn Nefndarálit - þingskjal nr. 1225

133. löggjafarþing 2006–2007.

Þskj. 1225 - 650. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 124/2006, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Martin Eyjólfsson og Nínu Björk Jónsdóttur frá utanríkisráðuneyti og Bjarnheiði Gautadóttur frá félagsmálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 124/2006 frá 22. september 2006, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2004/40/EB frá 29. apríl 2004 um lágmarkskröfur varðandi heilbrigði og öryggi að því er varðar áhættu starfsmanna vegna váhrifa eðlisfræðilegra áhrifavalda (rafsegulsviðs) (átjánda sértilskipun í skilningi 1. mgr. 16. gr. tilskipunar 89/391/EBE).

Innleiðing tilskipunar þessarar kallar á lagabreytingar og samkvæmt upplýsingum sem nefndin hefur aflað er gert ráð fyrir að gera þurfi breytingar á lögum nr. 46/1980, um aðbúnað, hollustuhætti og öryggi á vinustöðum, og að lagafrumvarp verði lagt fram innan tíðar en frestur til að innleiða efni tilskipunarinnar er til 30. apríl 2008, sbr. 13. gr. hennar.

Nefndin leggur til að tillagan verði samþykkt.

Alþingi, 6. mars 2007.

Halldór Blöndal,

form., frsm.

Jón Kristjánsson.

Jón Gunnarsson.

Drífa Hjartardóttir.

Bjarni Benediktsson.

Þórunn Sveinbjarnardóttir.

Sæunn Stefánsdóttir.

Steingrímur J. Sigfússon.
Samningar um gagnkvæma réttaraðstoð Nefndarálit - þingskjal nr. 1226

133. löggjafarþing 2006–2007.

Þskj. 1226 - 652. mál.

Nefndarálit um till. til þál. um staðfestingu samninga milli Evrópusambandsins og lýðveldisins Íslands og konungsríkisins Noregs um málsmeðferð við afhendingu milli aðildarríkja Evrópusambandsins og Íslands og Noregs og gagnkvæma réttaraðstoð og staðfestingu ákvörðunar ráðherraráðs Evrópusambandsins nr. 2003/169/JHA.

Frá utanríkismálanefnd.

Nefndin hefur fjallað um málið og fengið á sinn fund Martin Eyjólfsson og Sesselju Sigurðardóttur frá utanríkisráðuneyti og Dís Sigurgeirsdóttur frá dómsmálaráðuneyti.

Með tillögunni er leitað heimildar Alþingis til að staðfesta tvo samninga milli Íslands, Noregs og ríkja Evrópusambandsins um málsmeðferð við afhendingu milli aðildarríkja Evrópusambandsins og Íslands og Noregs og gagnkvæma réttaraðstoð í sakamálum. Þá er leitað heimildar Alþingis til að samþykkja ákvörðun ráðherraráðs Evrópusambandsins nr. 2003/169/JHA um það hvaða ákvæði samnings frá 1995 um einfaldaða málsmeðferð við framsal milli aðildarríkja Evrópusambandsins og samnings frá 1996 um framsal milli aðildarríkja Evrópusambandsins teljist vera þróun á Schengen-gerðunum samkvæmt samningnum um þátttöku lýðveldisins Íslands og konungsríkisins Noregs í framkvæmd, beitingu og þróun Schengen-gerðanna.

Samkvæmt upplýsingum sem nefndin hefur fengið er gert ráð fyrir að ekki verði horfið frá þeirri tilhögun sem ríkt hefur að íslenskir ríkisborgarar verði ekki framseldir til annarra ríkja.

Nefndin leggur til að tillagan verði samþykkt.

Alþingi, 6. mars 2007.

Halldór Blöndal,

form., frsm.

Jón Kristjánsson.

Jón Gunnarsson.

Drífa Hjartardóttir.

Bjarni Benediktsson.

Þórunn Sveinbjarnardóttir.

Sæunn Stefánsdóttir.

Steingrímur J. Sigfússon.
Samkomulag við Færeyjar og Grænland um skipti á ræðismönnum Breytingartillaga - þingskjal nr. 1229

133. löggjafarþing 2006–2007.

Þskj. 1229 - 69. mál.

Breytingartillaga við till. til þál. um samkomulag við Færeyjar og Grænland um skipti á ræðismönnum.

Frá Jóni Kristjánssyni.

Tillögugreinin orðist svo:

Alþingi skorar á ríkisstjórnina, með hliðsjón af ályktun Vestnorræna ráðsins á ársfundi 2006, að gera samkomulag við landsstjórnir Færeyja og Grænlands um skipti á ræðismönnum. Ríkisstjórnin er hvött til að ræða við landsstjórnirnar um möguleikann á því að reka sameiginlegar ræðismannsskrifstofur.
Náms- og starfsráðgjöf í grunn- og framhaldsskólum Nefndarálit - þingskjal nr. 1239

133. löggjafarþing 2006–2007.

Þskj. 1239 - 42. mál.

Nefndarálit um till. til þál. um eflingu náms- og starfsráðgjafar í grunn- og framhaldsskólum.

Frá menntamálanefnd.

Nefndin hefur fjallað um málið á fundum sínum.

Í tillögunni er gert ráð fyrir að menntamálaráðherra skipi nefnd sem kanni leiðir til að aðstoða ungmenni við að taka skynsamlegar ákvarðanir í tengslum við náms- og starfsval.

Nefndin tekur undir sjónarmið í greinargerð um að farsælar lausnir á vandamálum tengdum brottfalli úr skóla geti leitt af sér mikinn þjóðfélagslegan ávinning.

Nefndin leggur til að tillagan verði samþykkt óbreytt.

Alþingi, 15. mars 2007.

Sigurður Kári Kristjánsson,

form., frsm.

Sigurrós Þorgrímsdóttir.

Björgvin G. Sigurðsson.

Dagný Jónsdóttir.

Einar Már Sigurðarson.

Kjartan Ólafsson.

Mörður Árnason.

Herdís Á. Sæmundardóttir.

Kolbrún Halldórsdóttir.
Skipulögð leit að krabbameini í ristli Nefndarálit - þingskjal nr. 1241

133. löggjafarþing 2006–2007.

Þskj. 1241 - 221. mál.

Leiðréttur texti.

Nefndarálit um till. til þál. um skipulagða leit að krabbameini í ristli.

Frá heilbrigðis- og trygginganefnd.

Hér er efni sem sést aðeins í pdf-skjalinu.

Hér er efni sem sést aðeins í pdf-skjalinu.

Með tillögu þessari er lagt til að heilbrigðis- og tryggingamálaráðherra hefji, í samráði við landlækni, undirbúning að skimun fyrir krabbameini í ristli og endaþarmi þannig að skipuleg leit hefjist 1. júlí 2007. Krabbamein í ristli og endaþarmi er næstalgengasta krabbameinið meðal Íslendinga og önnur algengasta dánarorsökin af völdum krabbameina. Niðurstöður erlendra rannsókna hafa sýnt fram á að fækka megi dauðsföllum af völdum ristilkrabbameins með skipulagðri skimun. Því fyrr sem meinið greinist, því meiri líkur eru á lækningu. Ýmis nágrannalönd hafa þegar tekið upp skimun fyrir krabbameini í ristli og endaþarmi eða eru að undirbúa slíkt. Nefndin telur brýnt að skimun fyrir ristilkrabbameini verði tekin upp hið fyrsta í íslensku heilbrigðiskerfi.

Nefndin leggur til að tillagan verði samþykkt með eftirfarandi

BREYTINGU:

Í stað dagsetningarinnar „1. júlí 2007“ komi: á árinu 2008.

Hér er efni sem sést aðeins í pdf-skjalinu.

Kristján L. Möller var fjarverandi við afgreiðslu málsins.

Valdimar L. Friðriksson áheyrnarfulltrúi er samþykkur áliti þessu.

Alþingi, 15. mars 2007.

Guðjón Ólafur Jónsson,

form., frsm.

Ásta Möller.

Ásta R. Jóhannesdóttir.

Guðrún Ögmundsdóttir.

Ingvi Hrafn Óskarsson.

Drífa Hjartardóttir.

Sæunn Stefánsdóttir.

Þuríður Backman.
Samningur milli Fríverslunarsamtaka Evrópu og Egyptalands Nefndarálit - þingskjal nr. 1244

133. löggjafarþing 2006–2007.

Þskj. 1244 - 684. mál.

Nefndarálit um till. til þál. um fullgildingu fríverslunarsamnings milli ríkja Fríverslunarsamtaka Evrópu og Arabíska lýðveldisins Egyptalands.

Frá utanríkismálanefnd.

Nefndin hefur fjallað um málið og fengið á sinn fund Friðrik Jónsson og Einar Gunnarsson frá utanríkisráðuneyti.

Með tillögunni er leitað heimildar Alþingis til að fullgilda fríverslunarsamning milli aðildarríkja Fríverslunarsamtaka Evrópu og Arabíska lýðveldisins Egyptalands, sem undirritaður var í Davos í Sviss 27. janúar 2007.

Fríverslunarsamningurinn nær fyrst og fremst til vöruviðskipta en einnig eru ákvæði um vernd hugverkaréttinda, fjárfestingar, þjónustustarfsemi, fjármagnsflutninga, samkeppnismál o.fl. Á vörusviðinu er kveðið á um að Egyptar felli niður tolla á aðrar vörur en landbúnaðarvörur í áföngum auk þess sem kveðið er á um tollkvóta fyrir flestar mikilvægustu sjávarafurðir Íslands. Kvótarnir verða stækkaðir í áföngum á sex ára tímabili uns fullri fríverslun verður komið á.

Sérhvert EFTA-ríki gerir tvíhliða samkomulag við Egyptaland um lækkun eða niðurfellingu tolla á tilteknar landbúnaðarvörur og mun Ísland t.d. fá markaðsaðgang fyrir lifandi hross til Egyptalands og 2000 tonna tollkvóta fyrir lambakjöt.

Viðskipti milli Íslands og Egyptalands undanfarin ár hafa verið lítil en fullgilding fríverslunarsamningsins eykur vafalaust möguleika á frekari viðskiptum.

Nefndin leggur til að tillagan verði samþykkt.

Alþingi, 15. mars 2007.

Halldór Blöndal,

form., frsm.

Drífa Hjartardóttir.

Jón Gunnarsson.

Jón Kristjánsson.

Bjarni Benediktsson.

Dagný Jónsdóttir.

Þórunn Sveinbjarnardóttir.

Steingrímur J. Sigfússon.
Frestun á fundum Alþingis Þingsályktun - þingskjal nr. 1253

133. löggjafarþing 2006–2007.

Nr. 12/133.

Þskj. 1253 - 700. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 15. mars 2007 eða síðar, ef nauðsyn krefur.

Samþykkt á Alþingi 15. mars 2007.